《与客谈徐武功事感赋》
清代·张宝森

三百年中两妖鸟，秦会之后徐有贞。同罪者谁？御史王文。

同功者谁？将军石亨。前日议南迁，今日议夺门。武功武功，尔亦腼然人，甘与分尸之桧万年遗臭独何心！

宋少保，明少保，栖霞山色至今好。两家祠墓岿然存，秦徐残骨贱如草。

东窗饶舌莫嗔司晨鸡，此时并无长舌妻。

作者简介：张宝森，字友柏，丹徒人。光绪戊子举人，官仪徵训导。有《悔庵诗存》。